## La versió itinerant de l’exposició ‘Mart. La conquesta d’un somni’ arriba a Gran Canària

*** El Museu Elder de la Ciència i la Tecnologia de Las Palmas adapta la mostra original que s’exposa en el Museu de les Ciències**

L’exposició ‘Mart. La conquesta d’un somni’, coproduïda per Fundació Telefónica i la Ciutat de les Arts i les Ciències en col·laboració amb l’ESA (European Space Agency) i INTA (Institut Nacional de Tècnica Aeroespacial), s’exhibix en la seua versió itinerant en el Museu Elder de la Ciència i la Tecnologia, situat a Las Palmas de Gran Canaria.

En la inauguració han participat el coordinador adjunt de Relacions Externes de la Ciutat de les Arts i les Ciències, Nacho Cotino; la consellera de Turisme i Ocupació del Govern de Canàries, Jessica de León; el director de Relacions Institucionals de Fundació Telefónica, Joan Cruz Rodríguez, i el director del Museu Elder de la Ciència i la Tecnologia, José Gilberto Moreno.

L’exposició ‘Mart. La conquesta d’un somni’ oferix una visió de totes les perspectives d’este planeta, tant des del punt de vista científic com cultural i històric. L’objectiu de la mostra és donar a conéixer els principals motius pels quals Mart ha sigut i continua sent objecte d’estudi, així com revelar alguns dels misteris o les curiositats que amaga.

La primera seu que va acollir esta mateixa adaptació va ser el Museu Casa de la Ciència de Sevilla (CSIC). Posteriorment, la mostra va viatjar al Museu de la Ciència de Valladolid (Fundació Municipal de Cultura), a on es va poder visitar fins a l’11 de setembre de 2022. La parada següent va ser la Casa de les Ciències de l’Ajuntament de Logronyo, a on va romandre fins a gener de 2023 i també va ser la primera exposició a inaugurar el Mobility City de Saragossa, a on va estar des de març fins a juny de 2023.

Abans de Las Palmas de Gran Canaria, la mostra s’ha exposat en el Planetari de Castelló.

Fecha: 18/10/2024